УНИВЕРЗИТЕТ У БЕОГРАДУ

УЧИТЕЉСКИ ФАКУЛТЕТ

Предмет: Методика наставе српског језика

и књижевности II

ПРИПРЕМА ЗА ПРОБНИ ЧАС

СРПСКОГ ЈЕЗИКА И КЊИЖЕВНОСТИ

Студент:

Тамара Унковић

|  |  |
| --- | --- |
| **ОПШТИ ПОДАЦИ** | |
| Основна школа: | “ |
| Датум одржавања часа: |  |
| Разред и одељење: | II-2 |
| Предавач: | Тамара Унковић 291/ 2007 |
| Учитељ-ментор: |  |
| **ОПШТИ МЕТОДИЧКИ ПОДАЦИ** | |
| Наставна јединица: | Велико слово у писању назива улица и адреса |
| Тип часа: | Обрада |
| Циљ часа: | Да ученици стекну знања о употреби великог слова у писању назива улица и адреса. |
| Задаци часа |  |
| - образовни: | Стицање знања о правилима употребе великог слова у писању назива улица и адреса, проширивање општег знања о правопису. |
| - функционални: | Оспособљавање ученика за употребу правописног правила - писање великог слова у називима улица и адреса, оспособљавање ученика за правилно адресирање писама. |
| - васпитни: | Развијање писмености код ученика и жеље за употребом правописа.  Подстицање ученика на коришћење књиге правописа.  Подстицање ученика на сарадњу и толеранцију у групи, као и на самосталност у раду. |
| Наставне методе: | Метода разговора, метода рада на тексту, индуктивно-дедуктивна метода |
| Облици рада: | Фронтални рад, индивидуални рад. |
| Наставна средства: | Графофолије, хамер, текст, наставни листић |
| **ЛИТЕРАТУРА**   1. Завод за уџбенике 2. Ђорђе Лекић: *Методика разредне наставе*, Нова просвета, Београд, 1993. 3. Митар Пешикан и група аутора: *Правопис српскога језика,* Матица српска, ЗУНС, Београд, 2006. | |

**Методичка структура часа са временском артикулацијом**

|  |  |
| --- | --- |
| Лингвометодички текст и разговор о њему | Трајање: 3 минута |
| Уочавање језичке појаве | Трајање: 5 минута |
| Утвђивање садржаја и значаја те језичке појаве | Трајање: 5 минута |
| Најава наставне јединице | Трајање: 1 минут |
| Уопштавање или постављање правила | Трајање: 12 минута |
| Примена правила у новим примерима | Трајање: 5 минута |
| Језичка игра | Трајање: 8 минута |
| Анализа самосталног рада ученика | Трајање: 5 минута |
| Домаћи задатак | Трајање: 1 минут |

|  |  |
| --- | --- |
| **ТОК ЧАСА** | |
| Лингвометодички текст и разговор о њему | Ученицима говорим да сам добила писмо од бивше комшинице која се одселила из Београда. Показујем им коверту и читам ученицима писмо. Након тога делим ученицима писмо сваком посебно у коверти коју треба да залепе у свеске. Затим разговарамо о тексту кроз следећа питања:   * О чему говори Драгана у свом писму? * Има ли Драгана нове пријатеље тамо? * Како је написала име своје нове другарице? Зашто? * Где се одселила Драгана? * Како је написала назив града? Зашто?   ( кроз ова питања понављам са ученицима како се пишу властита имена и називи градова ). (Прилог 1) |
| Уочавање језичке појаве | Ученицима говорим да припреме три различите оловке (плаву, црвену и црну). Затим заједно читамо реченицу по реченицу из текста са задатком да подвлачимо називе улица различитим бојама.   * Питам ученике у којој улици сада живи Драгана? Говорим ученицима да ту улицу подвлачимо плавом бојом: Улицу Вука Караџића; * Драгана има нову другарицу Јелену, где она живи? У којој улици? Да ли Јелена и Драгана живе близу? Говорим ученицима да чемо те улице подвући црвеном бојом: Улицу цара Душана и Булевар деспота Стефана; * Шта нам је Драгана рекла у којим улицама она нема другаре? Говорим ученицима да ћемо те улице подвући црном бојом: Немањину улицу и Дечанску улицу; |
| Утвђивање садржаја и значаја те језичке појаве | Тражим од ученика да добро погледају све примере назива улица које смо подвукли у тексту и питам их:   * Да ли су сви називи написани на исти начин? * Како је написана реч улица у првој улици коју смо подвукли ( Улица Вука Караџића)? Којим почетним словом су написане речи Вука и Караџића? * Како је написана реч улица у називу следеће улице коју смо подвукли? Како је написана реч цар? А реч Душана? * У следећем примеру, Булевар деспота Стефана, којим почетним словом је написана реч Булевар? А којим почетним словом је написана реч деспота? А реч Стефана? * Хајде да погледамо последње две улице које смо подвукли! Како је написана реч Немањину, а како улицу? * Каквим почетним словом је написана реч Дечанску? А којим улицу? * Шта је исто у писању назива наведених улица? * Каквим почетним словом почињу називи свих наведених улица? * Шта је различито?   ( Покушавам да наведем ученике да кажу да су називи улица и адреса написани векилим почетним словом а да се писање речи улица разликује зависно од њеног положаја у називу).  Погледај те и кажите ми шта је све Драгана написала на почетној страни коверте а шта на полеђини?  Шта све треба на се напише при адресирању коверте?  ( очекујем од ученика да кажу да на предњој страни стоји име, адреса, поштански број и град оног који прима писмо, а на полеђини оног који шаље писмо). |
| Најава наставне јединице | Говорим ученицима да ћемо данас разговарати о употреби великог слова у писању назива улица и адреса. На табли лепим хамер са насловом:  Велико слово у писању назива улица и адреса |
| Уопштавање или постављање правила | Разговарам са ученицима о примерима из писма и покушавам да их кроз питања наведем да сами дођу до правила.  1. Ученицима усмеравам пажњу на начин писања свих примера и питам их:   * Да ли уочавате сличност у начину писања свих улица? Коју?   (Наводим ученике на правило да се називи улица пишу великим почетним словом) Затим то правило откривам на графофолији:  **Прва реч у свим називима улица и адреса пишу се великим почетним словом.**   1. Ученицима постављам питање:  * Од колико речи су састављени називи улица и адреса из текста?   ( Очекујем да ће рећи да се називи већине улица и адреса састоје из више речи).   * Како је написана улица коју смо подвукли плавом бојом? * Где је све употребљено велико слово приликом писања назива ове улица? У којим речима? * Зашто су све три речи написане великим почетним словом? * Шта представља скуп речи Вук Караџић?   (Од ученика очекујем одговор да су све три речи написане великим почетним словом јер је то властито име, а властита имена се пишу великим почетним словом). Затим то правило откривам на графофолији:  **Ако се у називу улице или адресе појављује неко властито име оно се пише великим почетним словом.**   1. Ученике упућујем да погледају пример који смо подвукли црвеном бојом?  * Да ли знате шта значи реч булевар? * Како је написана реч улица а како реч булевар у овим примерима? Шта смо закључили? ( очекујем да ученици закључе да се и булевар као и улица на почетку назива пише великим почетним словом). * Шта нам је слично у овим примерима? Како смо то написали? (очекујем да ученици уоче да се титуле владара пишу малим словима). Затим и то правило откривам на графофолији:   **Титуле владара у називима улица и адреса пишу се малим почетним словом.**   1. Говорим ученицима да смо црном бојом подвукли Немањину улицу и Дечанску улицу.  * Која је разлика између ових назива и осталих из текста?   ( Одговор који очекујем је да је у осталим примерима реч улица на самом почетку назива, па се сходно правилу пише великим почетним словом док у овом примеру то није случај). Затим и то правило откривам на графофолији:  **Уколико се реч улица појављује на крају назива пише се малим почетним словом.**  Ученицима делим на папирима правила а они их лепе у свеске. (Прилог 2) |
| Примена правила у новим примерима | Ученицима дајем листић са кратким текстом. Ученици имају задатак да правилно напишу називе улица и адреса. Проверу вршимо фронталнона графофолију.  (Прилог 3) |
| Језичка игра | Говорим ученицима да сам у пошти нашла писма која нису послата јер нису правилно написана. Донела сам их да заједно исправимо грешке и пошаљемо, како би стигла онима којима су намењена. Затим делим ученицима коверте са погрешно написаним називима улица, адреса, властитих именица и назива градова. Када исправе доносе да ја проверим уколико је тачно убацују у поштанско сандуче уколико није морају поново да размисле исправе и онда да пошаљу. (Прилог 4) |
| Самосталног рада ученика  Анализа самосталног рада ученика | Ученицима делим наставни листић који они раде индивидуално (прилог 5). Проверу вршим фронтално на графофолији. |
| Домаћи задатак | За домаћи задатак имају да напишу писмо другу или другарици које не виђају свакодневно и да га пошаљу. Понављам са ученицима шта све треба писмо да садржи и како треба да буде написано ( јасно, читко и уредно). |

**ИЗГЛЕД ТАБЛЕ**

|  |
| --- |
| Велико слово у писању назива улица и адреса |

**ПРИЛОГ 1- Писмо**



**ПРИЛОГ 2- Правила**

1. **Прва реч у свим називима улица и адреса пишу се великим почетним словом.**
2. **Ако се у називу улице или адресе појављује неко властито име оно се пише великим почетним словом. ( Улица Вука Караџића)**
3. **Титуле владара у називима улица и адреса пишу се малим почетним словом. ( Улица цара Душана, Булевар деспота Стефана)**
4. **Уколико се реч улица појављује на крају назива улица и адреса пише се малим почетним словом. ( Немањина улица, Дечанска Улица)**

**ПРИЛОГ 3- Наставни листић ( провера у новим примерима)**

Ања и Вук живе у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(улици царице милице). Њихови родитељи купују у радњи која се налази у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(улици доситеја обрадовића). У близини се налази и \_\_\_\_\_\_\_\_\_\_\_\_\_\_\_\_\_\_\_\_\_(устаничка улица).

**ПРИЛОГ 4- Језичка игра**

** **

**ПРИЛОГ 5- Наставни листић**

**УПОТРЕБА ВЕЛИКОГ ПОЧЕТНОГ СЛОВА У ПИСАЊУ НАЗИВА УЛИЦА**

1. **Заокружи правилно написану реченицу.**

а) Станујем у Мачванској улици.

б) Станујем у булевару краља Александра.

**2. Препиши правилно следеће улице.**

ДОСИТЕЈЕВА УЛИЦА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УЛИЦА ВОЈВОДЕ МИЛЕНКА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Напиши улицу у којој станује твој друг из клупе.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Исправи први број у низу и крени даље, када наиђеш на следећи исправи га и тако настави даље све до краја.**

